Nova veteris legis mystico-sacra galaxia Scripturae in coelo, Angelici praeceptoris ecclesiaeque Doctoris D. Thomae Aquinatis phoebo signata excursu, cingulo pressa lacteo, gemmeis instrata stellis, hoc est, Luculenta commentaria in Genesim, Exodum, Leviticum, Numerum, Deuteronomium. In quibus potissimè, quas ubiuis dispersit altae Sapientiae sporades, decuriatim in coactas phalanges candicant & collucent, litteralis, moralis, allegoricus, anagogicus micant sensus; controversiarum, quaestionum coit lumen. Opus collectum distributum, concinnatum exactum, per fratrem Innocentium Pencini Venetum sacrae theologiae magistrum, Ordinis Praedicatorum. Pro Dei in primis optimi maximi gloria, & sanctissimi sui magistri honore. Ad conditi orbis, legis, rituum, caeremoniarum denarrationem. Ad veriorem divinorum eloquiorum scrutationem. Ad arcanae interpretationis reserationem. Ad mysteriorum sanctae fidei robur. Ad probae vitae institutionem. Studium orthodoxis propugnatoribus, sacris concionatoribus, theoriis divinis utilissimum: ut credentibus, piis, docibilibus, delicio, profectui, solatio; sic infidelibus, improbis, cervicosis, malleus, flagellum, confusio. Munusculum quod unà cum retecta denuò germana eiusdem Sancti Thomae Canticorum expositione, pro suae innocentiae asylo, speque indubia perennitatis, coafugit humili ausu, evolat Daedaleo nisu ad sublimem verticem, ad Astrigeram Domum Eminentissimi ac Reverendissimi D. Decii Azzolini S. R. E. tit. S. Hadriani cardinalis amplissimi - Pencini, Innocenzio, O. P.